Literatura, història i art, en les activitats culturals d’Alumni UV aquest abril

## Literatura, història i art, en les activitats culturals d’Alumni UV aquest abril

Grup d'AlumniUV visitant la Insigne Col·legiata de Gandia. FOTOS: AlumniUV.

El col·lectiu d’Amics i Antics Alumnes de la Universitat de València, Alumni UV, ofereix aquest mes d’abril una nova programació cultural que inclou dues propostes literàries a través dels clubs de lectura QUIJOTE i TIRANT, una visita històrica a Gandia per a endinsar-se en els últims anys de la República i una visita guiada gratuïta a l’exposició sobre gastronomia medieval a La Nau UV.

La programació arrancava aquest dimarts, 1 d’abril, amb la reunió del Club de Lectura en castellà QUIJOTE que abordava -al lloc i l’horari habituals de trobada- l’anàlisi de la novel·la ‘La colonia’, de l’autora irlandesa **Audrey Magee**. L’obra narra una història inoblidable creant un univers sencer en miniatura a través d’una escriptura talentosa en el retrat dels personatges, oferint un subtil equilibri entre el realisme, la sàtira amable i la faula moral.

L'escriptora planteja, a través d’aquesta història, una intel·ligent reflexió sobre el colonialisme i l’efecte que aquest provoca en les persones a ambdues bandes de la frontera que les separa.

La segona proposta literària del mes ha passat pel Club en valencià TIRANT. El dia 7 d’abril, també al lloc i l’hora habituals, es trobaven els i les lectores de l’obra ‘Les calces al sol’, una novel·la alegre i vital de l’escriptora catalana **Regina Rodríguez Sirvent**, amb una arrancada a tot gas i un desenvolupament al mateix ritme, que parla sobre els canvis vitals que ens fan créixer com a éssers humans.

**Els darrers dies de la República a Gandia**  
Dins del programa gratuït Alumni Comparteix, iniciativa dels propis Alumni, el dia 4 d’abril ha tongut lloc l’activitat ‘Els darrers dies de la República i l’eixida del Consell de Defensa des de Gandia i Alacant’ amb una visita guiada per la ciutat, una conferència a càrrec de l’historiador **Eladi Mainar** i una visita al Port. Inscripció oberta ací.

L’activitat començava a les 9:30 hores amb la visita guiada cultural a la capital de la Safor. A continuació, a les 11:30 hores, tenia lloc al Centre Internacional de Gandia de la UV la conferència de l’Alumni UV Eladi Mainar per a parlar de com es va desenvolupar el final de la guerra civil, sobretot les últimes setmanes, a València, Alacant i Gandia, a més de recordar el paper del port en aquests dies tràgics, on va embarcar en vaixells britànics el Consell Nacional de **Casado**, últim Govern republicà. Ací, al port, finalitzava el recorregut amb la visita al lloc on es va produir l’embarcació i les restes dels bombardejos dels avions italians i alemanys.

**Expo ‘Gastronomia medieval’ a La Nau**  
Entorn de la programació en col·laboració amb el Voluntariat UV, Alumni UV ofereix la visita guiada gratuïta a l’exposició ‘Gastronomia medieval. El llibre de Sent Soví i la cuina en els segles XIV i XV’ dijous 10, a les 17 hores, que s’exhibeix a la Sala Acadèmia del Centre Cultural La Nau de la Universitat de València.

Aquest projecte expositiu, obert al públic fins el pròxim 25 de maig, mostra la febre per la gastronomia dels últims segles de l’Edat Mitjana a Europa. Els cuiners de reis, papes i alta noblesa treballaven per a oferir noves i insòlites formes de plaer mitjançant el sentit del gust, deixant la petjada de les seues receptes escrites, com ocorre en el present amb els xefs **Michelin**.

Consulta ací l’exposició al detall.

Més informació:

Imatges: 

Arxivat en:
Fundació General UV
, Alumni UV
, Activitats AlumniUV

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar